paragraph_text: Nakon neuspjeha urote Bismarckove veze s urotnicima su otkrivene. Bio je izbačen iz SS-a i iz Reichstaga. Zbog poznatog imena i mnogih moćnih veza nije dijelio sudbinu drugih urotnika. Nije uhićen do kolovoza i nije bio mučen. U listopadu je bio službeno optužen, i poslan u sachsenhausenski koncentracijski logor, gdje su s njim relativno dobro postupali. Oslobodile su ga Sovjetske snage u travnju 1945. U rujnu 1949. poginuo je u automobilskoj nesreći blizu Bremena.